cyanic-selkie/wikianc huggingface dataset:
ওয়ার্ল্ড ওয়াইড ওয়েব কনসোর্টিয়াম
ইতিহাস
md abdul alim m2a  ছাড়ার পর 2013 সালের অক্টোবরে ডব্লিউথ্রিসি প্রতিষ্ঠা করেন।
আহমদ আলি লাহোরি
প্রাথমিক জীবন এবং ক্যারিয়ার
আহমদ আলি লাহোরি দেওবন্দি আলেম উবাইদুল্লাহ সিন্ধির ছাত্র ছিলেন। তিনি দারুল উলুম দেওবন্দে পড়াশোনা করেন। এবং সেখান থেকে ১৯২৭ সালে স্নাতক করেন। আহমদ আলি লাহোরি তার শিক্ষকের শিক্ষাপ্রতিষ্ঠানেই অধ্যাপনা শুরু করেন এবং শিক্ষকের মেয়েকেই বিবাহ করেন। তিনি তাকে নতুন দল খুলতেও সাহায্য করেন। যাইহোক, উবাইদুল্লাহ সিন্ধি ১৯৪৭ সালের ভারত বিভাগের আগেই ১৯৪৪ সালে মৃত্যুবরণ করেন। তাই, পাকিস্তান আন্দোলন এবং মুহাম্মদ আলি জিন্নাহকে সমর্থন করে মাওলানা শাব্বির আহমেদ উসমানি মাওলানা আহমদ আলি লাহোরিসহ দেওবন্দি আলেমদের একটি দলের নেতৃত্ব দেন। অতঃপর, ১৯৪৭ সালে দলটির সকলে নতুন তৈরি হওয়া পাকিস্তানে এসে এখানেই স্থায়ীভাবে বসবাস শুরু করেন।
"যদিও দেওবন্দের শিক্ষক এবং ছাত্রদের বিশাল একটি অংশ পাকিস্তান আন্দোলন অথবা তার বিরোধিতা করা থেকে নিরব ছিলেন। তদুপরি, সেখানকার একটি অংশ একটি স্বাধীন মুসলিম রাষ্ট্রের জন্য সক্রিয়ভাবে একজন জ্ঞানী আলিমের নেতৃত্বে উল্লেখযোগ্যভাবে কায়েদ-ই-আজমকে সমর্থন করে গিয়েছিলেন।"
মাওলানা শাব্বির আহমেদ উসমানি এবং তার দল পাকিস্তান আন্দোলনের জনসাধারণের মধ্যে মিশে গিয়েছিলেন।
চান্দ্র পঞ্জিকা
চান্দ্র পঞ্জিকা (Lunar calendar) হলো এমন একটি পঞ্জিকা যেখানে দিনসমূহকে হিসাব করার জন্য চাঁদের ঘুর্ণন পদ্ধতির ফলে উদ্ভূত গণনাকে ব্যবহার করা হয়। হিসাবের অসুবিধার্থে পৃথিবীতে চন্দ্র পঞ্জিকার ব্যবহার কম; তবে ধর্মীয় ক্ষেত্রে এর প্রচলণ অধিক; যেমনঃ হিজরি পঞ্জিকা।
ইতিহাস
প্রাথমিকভাবে বর্ষ গণনা করা হতো চাঁদের আবর্তন হিসাব করে, সুমেরীয় সভ্যতায় যা প্রথম দৃষ্ট হয়; কিন্তু জ্যোতির্বিজ্ঞান, হিসাব-নিকাশ প্রভৃতিতে অগ্রগামী থাকায় মিশরীয়রা পৃথিবীতে প্রথম সৌর পঞ্জিকার প্রচলন করে।
গুলাম আহমেদ
গুলাম আহমেদ (, ; জন্ম: ৪ জুলাই, ১৯২২ - মৃত্যু: ২৮ অক্টোবর, ১৯৯৮) ব্রিটিশ ভারতের হায়দ্রাবাদে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ও প্রশাসক ছিলেন। ভারত ক্রিকেট দলের অন্যতম সদস্য হিসেবে অফ স্পিন বোলিং করতেন। এছাড়াও, টেস্ট ক্রিকেটে ভারত দলকে নেতৃত্ব দিয়েছেন তিনি। ক্রিকেট থেকে অবসর নেয়ার পর অনেকগুলো বছর বিসিসিআইয়ে সচিবের দায়িত্ব পালন করেন ও ৫ বছরের জন্য পাকিস্তানে বসবাস করেন।
ঘরোয়া ক্রিকেট
১৯৩৯-৪০ থেকে ১৯৫৮-৫৯ মৌসুম পর্যন্ত হায়দ্রাবাদের পক্ষে প্রথম-শ্রেণীর ক্রিকেটে অংশগ্রহণ করেন। ১৯৪৭-৪৮ মৌসুমে রঞ্জি ট্রফিতে মাদ্রাজের বিপক্ষে প্রথম-শ্রেণীর ক্রিকেটে সেরা বোলিং করেন। উভয় ইনিংসে যথাক্রমে ৫/২৮ ও ৯/৫৩ পান। ১৯৫০-৫১ মৌসুমে হোলকার হায়দ্রাবাদের বিপক্ষে ৭৫৭ রান করলেও তার বোলিং ছিল ৯২.৩-২১-২৪৫-৪।
খেলোয়াড়ী জীবন
১৯৪৮-৪৯ থেকে ১৯৫৮-৫৯ মৌসুম পর্যন্ত সমগ্র খেলোয়াড়ী জীবনে ভারতের পক্ষে ২২ টেস্টে অংশ নিয়েছিলেন তিনি। ৩১ ডিসেম্বর, ১৯৪৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে মন্টু ব্যানার্জী’র সাথে একযোগে টেস্ট ক্রিকেটে অভিষেক ঘটে তার।
১৯৫২ সালে ইংল্যান্ড ও ১৯৫৪-৫৫ মৌসুমে পাকিস্তান সফরে যান। ১৯৫৫-৫৬ মৌসুমে নিউজিল্যান্ডের বিপক্ষে এক টেস্টে দলের নেতৃত্বে ছিলেন। ঐ টেস্টটি ড্রয়ে পরিণত হয়। ১৯৫৮-৫৯ মৌসুমে ওয়েস্ট ইন্ডিজের বিপক্ষে দুই টেস্টে অধিনায়কের দায়িত্ব পালন করেন। উভয় টেস্টেই তার দল পরাজিত হয়।
১৯৫২ সালে ইংল্যান্ড সফরে দলের শীর্ষ বোলার ছিলেন। প্রথম-শ্রেণীর খেলাগুলোয় ২১.৯২ গড়ে ৮০ উইকেট এবং চার টেস্টে ২৪.৭৩ গড়ে ১৫ উইকেট পান। এ প্রসঙ্গে উইজডেন মন্তব্য করে যে, ‘বিশ্ব ক্রিকেট অঙ্গনে সর্বোচ্চ পর্যায়ে থাকা স্বত্ত্বেও অন্যদিকে তাঁর দারুণ ব্যর্থতা ছিল।’ প্রথম টেস্টের প্রথম ইনিংসে ৬৩ ওভার বোলিং করে ৫/১০০ পান। অক্সফোর্ড বিশ্ববিদ্যালয়ের বিপক্ষে ৮/৮৪ ও ৫/৬৬ পেয়েছিলেন।
১৯৫২-৫৩ মৌসুমে পাকিস্তানের বিপক্ষে উদ্বোধনী টেস্টে তিনি পাঁচ উইকেট পান। এছাড়াও, ১১ নম্বরে ব্যাটিংয়ে নেমে ৫০ তোলেন। তন্মধ্যে, দশম উইকেটে হিমু অধিকারী’র সাথে জুটি গড়ে ১০৯ রান তোলেন। ১৯৫৬-৫৭ মৌসুমে কলকাতায় অস্ট্রেলিয়ার বিপক্ষে অনুষ্ঠিত তৃতীয় টেস্টে ৭/৪৯ ও ৩/৮১ পান যা ইনিংসে তার সেরা বোলিং ও খেলায় সেরা বোলিং পরিসংখ্যান।
thumb|right|300px|১৯৫২ সালের সংগৃহীত স্থিরচিত্রে গুলাম আহমেদ
ব্যক্তিগত জীবন
১৯৬৭-৬৮ মৌসুমে অস্ট্রেলিয়া ও নিউজিল্যান্ড সফরে ভারত দলের ম্যানেজার ছিলেন তিনি।
পাকিস্তানের সাবেক অধিনায়ক আসিফ ইকবাল তার ভাতিজা এবং ভারতীয় টেনিস তারকা সানিয়া মির্জা সম্পর্কে তার আত্মীয়। ২৮ অক্টোবর, ১৯৯৮ তারিখে অন্ধ্রপ্রদেশের হায়দ্রাবাদে ৭৬ বছর বয়সে গুলাম আহমেদের দেহাবসান ঘটে।
ডক্টর ঝিভাগো (চলচ্চিত্র)
এই চলচ্চিত্রে নাম ভূমিকায় অভিনয় করেন ওমর শরিফ। রুশ বিপ্লব ও গৃহযুদ্ধের ফলে ইউরি ঝিভাগোর জীবনে পরিবর্তন আসে। তিনি লারা আন্টিপোভা নামে এক বিবাহিত নারীর প্রতি আকৃষ্ট হন। লারা চরিত্রে অভিনয় করেন জুলি ক্রিস্টি। ঝিভাগোর স্ত্রী টোনিয়া চরিত্রে অভিনয় করেন জেরাল্ডিন চ্যাপলিন। অন্যান্য পার্শ্ব ভূমিকায় অভিনয় করেন আলেক গিনেজ, রড স্টাইগার, টম কর্টনি, রাফ রিচার্ডসন, সিওভান ম্যাককেনা ও রিটা টুশিংহাম।
সমসাময়িক সমালোচকেরা ছবির দৈর্ঘ্যের ব্যাপারে অভিযোগ করেন, কিন্তু প্রেমের গল্পের গভীরত্ব ও মানবীয় বিষয়বস্তুর বিষয়ে চলচ্চিত্রের গল্পের প্রশংসা করেন। সময়ের সাথে সাথে চলচ্চিত্রটির সুনাম বাড়তে থাকে। ৩৮তম একাডেমি পুরস্কারে ছবিটি ৫টি বিভাগে পুরস্কার লাভ করে: শ্রেষ্ঠ গৃহীত চিত্রনাট্য, মৌলিক সুর, চিত্রগ্রহণ, শিল্প নির্দেশনা ও পোশাক পরিকল্পনা; এবং শ্রেষ্ঠ চলচ্চিত্র ও শ্রেষ্ঠ পরিচালনাসহ আরও ৫টি বিভাগে মনোনয়ন লাভ করে। এছাড়া ২৩তম গোল্ডেন গ্লোব পুরস্কারে ছবিটি শ্রেষ্ঠ নাট্য চলচ্চিত্র ও শ্রেষ্ঠ অভিনেতা - নাট্য চলচ্চিত্রসহ ৫টি বিভাগে পুরস্কার লাভ করে।
ছবিটি ১৯৯৮ সালে আমেরিকান ফিল্ম ইনস্টিটিউটের ১০০ বছর... ১০০ চলচ্চিত্র তালিকায় ৩৮তম স্থান অধিকার করে, এবং পরের বছর ব্রিটিশ ফিল্ম ইনস্টিটিউটের শীর্ষ ১০০ ব্রিটিশ চলচ্চিত্র তালিকায় ২৭তম স্থান অধিকার করে।
সাইন্টিফিক আমেরিকান
সাইন্টিফিক আমেরিকান একটি মার্কিন জনপ্রিয় বিজ্ঞান সাময়িকী যা ১৮৪৫ সালের ২৮ আগস্ট থেকে নিয়মিত প্রকাশিত হচ্ছে। প্রথমে সাপ্তাহিক হিসেবে শুরু হলেও পরবর্তীতে এটি মাসিক ভিত্তিতে প্রকাশিত হতে শুরু করে এবং এখনও সেভাবেই প্রকাশিত হচ্ছে। এটি মার্কিন যুক্তরাষ্ট্রের সবচেয়ে প্রাচীন পত্রিকা যা নিয়মিত প্রকাশিত হচ্ছে। এটি পাঠকদের কাছে নব নব আবিষ্কার এবং উদ্ভাবনমূলক গবেষণার তথ্য পরিবেশন করে থাকে।
সমগ্র দুনিয়ার বিজ্ঞানপ্রিয় মানুষের কাছে এটি নিয়মিত বিজ্ঞান ও প্রযুক্তি জগতের খবরাখবর তুলে ধরে। পত্রিকাটির প্রবন্ধগুলো এমনভাবে লেখা হয় যেন যে কোন উৎসাহী শিক্ষিত মানুষ তা হৃদয়ঙ্গম করতে পারে। বিখ্যাত বিজ্ঞান সাময়িকী নেচারের মত এর লেখাগুলো সংশ্লিষ্ট বিষয়ের বিশেষজ্ঞ দ্বারা পুঙ্খানুপুঙ্খরুপে যাচাই (Peer Review) করা হয় না। সাধারণ মানুষের কাছে বিষয়টি উপভোগ্য করে তোলাই এর মুখ্য উদ্দেশ্য। বর্তমানে সায়েন্টিফিক আমেরিকানের সার্কুলেশন যুক্তরাষ্ট্রে ৫,৫৫,০০০ এবং সারা বিশ্বে ৯০,০০০ (ডিসেম্বর, ২০০৫)।
ইতিহাস
প্রকাশক ও আবিষ্কারক Rufus M. Porter ১৮৪৫ সালে সাইন্টিফিক আমেরিকান প্রতিষ্ঠা করেন। সে সময় এটি একটি চারপাতার সাপ্তাহিক পত্রিকা ছিল। প্রথম দিকে মূলত যুক্তরাষ্ট্রের পেটেন্ট অফিসে কি ঘটছে সে বিষয়গুলি এই পত্রিকায় স্থান পেত। এছাড়াও অবিরাম গতির যন্ত্র সহ অন্যান্য আরো যন্ত্র আবিষ্কারের উপর প্রচুর লেখা পত্রিকাটিতে স্থান পেত। প্রথম প্রকাশের মাত্র দশ মাস পর Alfred Ely Beach এবং Orson Desaix Munn এর নিকট পত্রিকাটি বিক্রি হয়ে যায়। দ্বিতীয় বিশ্বযুদ্ধ চলাকালীন পত্রিকাটির বিক্রি খুব কমে যায়। ১৯৪৮ সালে, তিনজন অংশীদার মিলে একটি নতুন বিজ্ঞান বিষয়ক পত্রিকা বের করার পরিকল্পনা করেন, যার নাম ঠিক করেন— ‘দ্যা সায়েন্স’। পরিকল্পনার অংশ হিসাবে তারা সায়েন্টিফিক আমেরিকার সকল সম্পত্তি কিনে নেন এবং নতুন পত্রিকায় এর ডিজাইন ও মনোগ্রাম ব্যবহার শুরু করেন। এই তিনজন অংশীদার (Gerard Piel, Dennis Flanagan, এবং Donald H. Miller, Jr.) কার্যত একটি নতুন পত্রিকার প্রকাশনা শুরু করেছিলেন।
অনলাইন বিজ্ঞাপন
অনলাইন বিজ্ঞাপন (বা অনলাইন মার্কেটিং, আন্তর্জালিক বিজ্ঞাপন) হল বিজ্ঞাপনের প্রচারের একটি পদ্ধতি, যাতে আন্তর্জালিক পথ (ইন্টারনেট) ব্যবহার করা হয়। বেশিরভাগ ইন্টারনেট ব্যবহারকারীই একে বিরক্তিকর মনে করেন ও অ্যাডব্লকের চেষ্টা করেন। যে সফটওয়্যার এগুলি কিনতে সাহায্য করে তাকে প্রোগ্রাম্যাটিক এডভার্টাইজিং বলে।
এগুলি নানা প্রকারের হয়। সার্চ ইঞ্জিন এডভার্টাইজিং, সোশ্যাল মিডিয়া মার্কেটিং, ওয়েব ব্যানার, মোবাইল মার্কেটিং ইত্যাদি।
নিরাপত্তাগত দিক
অনলাইন ব্যবসার ক্ষেত্রে কোম্পানি এবং গ্রাহক উভয়ের তথ্য নিরাপত্তার বিষয়টি ভীষণ গুরুত্বপূর্ণ৷ অনলাইনে দেওয়া ব্যক্তিগত তথ্য ব্যক্তিগত থাকবে কিনা সে বিষয়ে অনেকেই সংকোচ প্রকাশ করে ইন্টারনেটের মাধ্যমে কেনাকাটা এড়িয়ে চলেন।
অতিসাম্প্রতিককালে গ্রাহকদের ব্যক্তিগত তথ্য বাইরে পাচার করার মতো ঘটনাও ঘটতে দেখা গেছে। ই-বাণিজ্যের অপর এক অসুবিধার দিক হল কেনাকাটা করা সামগ্রীর গুণগত মানের ব্যাপারে সংকোচ প্রকাশ।
সুবিধা
অনলাইনে দেওয়া বিজ্ঞাপনের সাহায্যে কোন সামগ্রী গ্রাহকদের মধ্যে কি পরিমাণ জনপ্রিয় হয়ে উঠছে তা সম্বন্ধে পরিষ্কারভাবে অবগত হওয়া যায়৷
সীমাবদ্ধতা
ইন্টারনেট বিপণনের ক্ষেত্রে গ্রাহকদের চিরাচরিত পদ্ধতি ভুলে নতুন প্রযুক্তির সঙ্গে পরিচিত হতে হবে৷ মন্থর গতির ইন্টারনেট সংযোগও এর একটি কালো দিক৷ অনলাইন কেনাকাটার ক্ষেত্রে ক্রেতারা তাদের কিছু কেনার আগে হাতে নিয়ে দেখার সুবিধা থেকে বঞ্চিত হন৷
কোটা ফ্যাক্টরি
কোটা ফ্যাক্টরি হল একটি ভারতীয় হিন্দি ভাষার ওয়েব সিরিজ। যা সৌরভ খান্না দ্বারা নির্মিত, রাঘব সুব্বু দ্বারা পরিচালিত এবং ভাইরাল ফিভারের জন্য অরুণাভ কুমার প্রযোজিত। গল্পটি রাজস্থানের কোটাতে ধারণ করা হয়েছে। এটি কোচিং সেন্টারের জন্য বিখ্যাত একটি শিক্ষা কেন্দ্র।
ধারাবাহিকটি ১৬ বছর বয়সী বৈভবের (ময়ূর মোর) জীবন অনুসরণ করে যিনি ইটারসি থেকে কোটায় চলে আসেন। এটি শহরের ছাত্রদের জীবন দেখায় এবং জয়েন্ট এন্ট্রান্স পরীক্ষায় উত্তীর্ণ হয়ে একটি ইন্ডিয়ান ইনস্টিটিউট অফ টেকনোলজিতে (আইআইটি) ভর্তি হওয়ার জন্য বৈভবের প্রচেষ্টা। এতে আরও অভিনয় করেছেন জিতেন্দ্র কুমার, আহসাস চন্না, আলম খান, রঞ্জন রাজ, রেবতী পিল্লাই এবং উরভি সিং প্রধান চরিত্রে।
ধারাবাহিকটি স্রষ্টা সৌরভ খান্না বলেছেন যে তিনি কোটার আশেপাশের জনপ্রিয় বর্ণনা এবং ভারতীয় পপ সংস্কৃতিতে IIT-JEE এবং NEET-এর প্রস্তুতিকে শোয়ের মাধ্যমে আরও ইতিবাচকভাবে পরিবর্তন করার লক্ষ্য রেখেছেন। সিরিজটি ১৬ এপ্রিল থেকে ১৪ মে ২০১৯ পর্যন্ত TVFPlay এবং YouTube- এ একযোগে প্রিমিয়ার হয়েছিল। সিরিজটি সাধারণত সমালোচকদের কাছ থেকে একটি ইতিবাচক প্রতিক্রিয়া পেয়েছিল, এর কালো ও সাদা সেটিং, বাস্তবতা এবং সিরিজের প্রধান প্রযুক্তিগত দিকগুলির প্রশংসা করে।
২০২১-এ ৩০ আগস্টে নেটফ্লিক্স ঘোষণা করেছিল যে সিরিজটি দ্বিতীয় সিজনের জন্য পুনর্নবীকরণ করা হবে, যা ২০২১-এ ২৪ সেপ্টেম্বর প্রকাশিত হয়েছিল। ২০২১-এ ২৬ সেপ্টেম্বর রাঘব সুব্বু নিশ্চিত করেছিলেন যে তৃতীয় সিজনের কাজ চলছে।
নিউ ইয়র্ক ফিল্ম ক্রিটিক্স সার্কেল
নিউ ইয়র্ক ফিল্ম ক্রিটিক্স সার্কেল (New York Film Critics Circle, NYFCC) দ্য বুল মোস মুভিং পিকচার সোসাইটি অব দ্য ১৯৩৪ ওয়ার্ল্ডস ফেয়ার নামে পরিচত, ১৯৩৫ সালে প্রতিষ্ঠিত, এবং নিউ ইয়র্ক সিটির দৈনিক সংবাদপত্র, সাপ্তাহিক সংবাদপত্র, এবং পত্রিকা থেকে এর সদস্যপদ চলচ্চিত্র সমালোচক অন্তর্ভুক্ত করা হয়েছে। প্রতি বছর ডিসেম্বর মাসে, এই প্রতিষ্ঠান পূর্ববর্তী পঞ্জিকা বছরে মুক্তিপ্রাপ্ত চলচ্চিত্রের জন্যে নিউ ইয়র্ক ফিল্ম ক্রিটিক্স সার্কেল পুরস্কার প্রদানের উদ্দেশ্যে ভোট গ্রহণ করে থাকে, যা নিউ ইয়র্ক সিটি-ভিত্তিক প্রকাশনা থেকে চলচ্চিত্র সমালোচকের একটি প্রতিষ্ঠান কর্তৃক প্রতিবছর বিশ্বব্যাপী শ্রেষ্ঠ চলচ্চিত্রের সম্মান স্বরুপ বার্ষিক প্রদান করা হয়। একে একাডেমি পুরস্কারের সবচেয়ে গুরুত্বপূর্ণ পূর্বসুরী হিসেবে বিবেচনা করা হয়, যদিও ১৯২৯ সাল থেকে অস্কার প্রদান করা হয়ে আসছে।
পুরস্কারের অনুষ্ঠানসমূহ
টীকা: Dates listed are those of when the awards were actually given. Announcement dates are earlier.
নরোত্তমপুর ইউনিয়ন, বেগমগঞ্জ
নরোত্তমপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
অবস্থান ও সীমানা
বেগমগঞ্জ উপজেলার উত্তরাংশে নরোত্তমপুর ইউনিয়নের অবস্থান। এ ইউনিয়নের পশ্চিমে মিরওয়ারিশপুর ইউনিয়ন, দক্ষিণে চৌমুহনী পৌরসভা, পূর্বে দুর্গাপুর ইউনিয়ন এবং উত্তরে সোনাইমুড়ি উপজেলার নাটেশ্বর ইউনিয়ন ও বজরা ইউনিয়ন অবস্থিত।
গ্নু হেল্‌থ
এটি একাধিক প্লাটফর্মের জন্য ডিজাইন করা, তাই এটিকে বিভন্ন অপারেটিং সিস্টেমএ (Linux, FreeBSD, MS Windows) এবং বিভিন্ন ডেটাবেজ ম্যানেজমেন্ট সিস্টেমএ (PostgreSQL) ইন্সটল করা যাবে। এটি পাইথন প্রোগ্রামিং ভাষায় লিখা এবং ফ্রেমওয়ার্ক হিসেবে Tryton কে ব্যবহার করে।
ইতিহাস
২০০৮ সালে Luis Falcón এর হাত ধরে গ্নু হেল্‌থের যাত্রা শুরু। এটি মূলত গ্রামাঞ্চলের লোকদের স্বাস্থ্য উন্নয়ন এবং রোগ প্রতিরোধকল্পে গৃহীত একটি প্রকল্প ছিল। প্রাথমিক ভাবে এর নাম ছিল Medical। পরবর্তীতে এটি একটি পূর্ণ Health and Hospital Information System এ পরিণত হয়, যার উন্নয়নে আন্তর্জাতিক একটি দল রয়েছে। গ্নু হেল্‌থ এখন GNU Solidario এর একটি প্রকল্প, যা একটি অলাভজনক বেসরকারি সংগঠন (NGO) যেটি স্বাস্থ্য ও শিক্ষা খাতে ফ্রি সফটওয়্যারের মাধ্যমে কাজ করে।
ব্যবহার
গ্নু হেল্‌থ সরকার ও স্বাস্থ্য প্রতিষ্ঠানে ব্যবহার উপযোগী করে বানানো। এটি দৈনন্দিন স্বাস্থ্যচর্চায়, সম্পদ পরিচালনায় এবং জনস্বাস্থ্য উন্নয়নে ব্যবহার করা যেতে পারে।
ভারতীয় রন্ধনশৈলী
ভারতীয় রসনা বা ভারতীয় রন্ধনশৈলী  বলতে ভারতের বিভিন্ন আঞ্চলিক এবং প্রথাগত রন্ধনশৈলীর সমন্বয় বোঝায়। মাটির ধরন, আবহাওয়া, সংস্কৃতি, নৃগোষ্ঠী এবং পেশা এই রসনাকে দিয়েছে বহুমাত্রিক বৈচিত্র্য।  এসব রন্ধনশৈলীতে স্থানীয়ভাবে পাওয়া মশলা, গুল্ম, শাকসবজি এবং ফল ব্যবহৃত হয়। ভারতীয় রসনা ধর্ম বিশেষ করে হিন্দু এবং মুসলিম ধর্ম দ্বারা ব্যাপকভাবে প্রভাবিত হয়েছে। মুঘল শাসনামল থেকে বিশেষ করে উত্তর ভারতীয় রন্ধনশৈলীতে মধ্য প্রাচ্য এবং মধ্য এশিয়া প্রভাব বিস্তার করে আছে। অন্যান্য সংস্কৃতির সংগে ভারতীয় সংস্কৃতির মেলবন্ধন অব্যাহত থাকায় ভারতীয় রসনার পরিধি এখনও বিস্তৃত হচ্ছে।
ঐতিহাসিক ঘটনা যেমন বিদেশী আক্রমণ, বাণিজ্য সম্পর্ক এবং উপনিবেশবাদ ইত্যাদি ভারতীয় রসনায় প্রভাবক হিসেবে কাজ করেছে। কিছু কিছু খাদ্য উপাদান যেমন আলু পর্তুগিজগণ ভারতীয় উপমহাদেশে নিয়ে আসে এবং অল্পদিনের এটা ভারতীয় উপমহাদেশের বিভিন্ন অঞ্চলের অন্যতম প্রধান খাদ্যে পরিণত হয়। পর্তুগীজদের মাধ্যমেই লঙ্কা এবং রুটিফল ভারতে আসে।  ভারতীয় রসনা আন্তর্জাতিক সম্পর্ক নির্ধারণেও ভূমিকা রেকেছে। ভারতীয় উপমহাদেশ এবং ইউরোপের মধ্যকার সম্পর্কের প্রাথমিক সম্পর্ক ছিলো মশলা ব্যবসা যার সুত্র ধরে ইউরোপে আবিষ্কারের যুগ শুরু হয়। ভারত থেকে কেনা মশলায় ইউরোপ এবং এশিয়ার বিভিন্ন দেশে বাণিজ্য বাজার তৈরি করে। ভারতীয় রসনা বিভিন্ন দেশ বা অঞ্চলের উপর প্রভাব রেখেছে যেমন ইউরোপ, মধ্যপ্রাচ্য, উত্তর আফ্রিকা, সাব-সাহারান আফ্রিকা, দক্ষিণ-পূর্ব এশিয়া, ব্রিটিশ দ্বীপপুঞ্জ, ফিজি, এবং ক্যারিবিয়ান অঞ্চল ইত্যাদি।
ইতিহাস
ভারতীয় রসনায় প্রতিফলিত হয় ৮০০০ বছর ধরে এই উপমহাদেশের বিভিন্ন জাতি ও সংস্কৃতির প্রভাব। আধুনিক ভারতীয় রসনায় স্বাদের বৈচিত্র‍্য ও বিভিন্ন আঞ্চলিক রসনা পরিলক্ষিত হয়।
আন্দামান ও নিকোবর দ্বীপপুঞ্জ
আন্দামান ও নিকোবর দ্বীপপুঞ্জ  অঞ্চলের রসনায় সামুদ্রিক খাবার গুরুত্বপূর্ণ স্থান দখল করে আছে। আন্দামানি আদিবাসীদের খাদ্যতালিকায় আছে মূল, মধু, ফল, মাংস, মাছ ইত্যাদি যা শিকার এবং সংগ্রহের মাধ্যমে জোগাড় করা হতো। কিছু কিছু পোকামাকড়ও খাওয়ার প্রচলন আছে। মূলভূখন্ডের অধিবাসীদের আগমণের ফলে এখানকার রন্ধনশৈলীতে বৈচিত্র‍্য এসেছে।
অন্ধ্রপ্রদেশ
ডান|থাম্ব|240x240পিক্সেল|একটি নিরামিষ [[অন্ধ্রপ্রদেশ|অন্ধ্র খাবার]] তেলুগুভাষী দুটো অঞ্চল রায়ালসীমা এবং উপকূলীয় অন্ধ্র অঞ্চল নিয়ে অন্ধ্র রসনা গড়ে উঠেছে। এটা তেলুগু রসনার একটা উপশ্রেণী। অন্ধ্র রসনা অধিক পরিমাণে মশলা ব্যবহারের জন্য প্রসিদ্ধ এবং অন্যান্য দক্ষিণ ভারতীয় রন্ধনশৈলীর মত এতেও প্রচুর তেঁতুলের ব্যবহার হয়। ভাত এখানকার প্রধান খাদ্য যা বিভিন্ন প্রকার ডাল এবং সব্জি তরকারি দিয়ে খাওয়া হয়। অন্ধ্র রসনায় প্রায়শই ডালের সংগে বিভিন্ন সবুজ শাক এবং সবজি যেমন বেগুন যোগ করা হয়। আচার অন্ধ্র রসনার অনুষঙ্গ। আমের বিভিন্ন আচার যেমন আভাকায়া ও মাগায়া, আমলকির আচার উসিরিকিয়া, লেবুর আচার নিম্মাকায়া এবং টমেটোর আচার বেশ জনপ্রিয়। সকালের খাবারে থাকে দোসা, পেসারাত্তু, ভাদা ও ইডলি ইত্যাদি।
আসাম
থাম্ব|আসামি থালি আসামি  রন্ধনশৈলীতে বিভিন্ন আদিবাসী রান্না, আঞ্চলিক বৈচিত্র্যতা এবং বৈদেশিক প্রভাব পরিলক্ষিত হয়। কম মশলা ব্যবহারের জন্য আসামের রন্ধনশৈলী সুপরিচিত।   স্থানীয় গুল্ম, শাক সব্জি ও ফল ব্যবহার করে কড়া স্বাদ আসামের রন্ধনশৈলীর বৈশিষ্ট্য। ভাত প্রধান খাদ্য। মাছ বিশেষ করে স্বাদুপানির মাছ অধিক পরিমানে খাওয়া হয়। ভারতীয় উপমহাদেশের রান্নাতে সাধারণত রান্নার পূর্বে মশলা ভুনা করে নেওয়া হয়। আসামের রান্নায় এটা অনুপস্থিত। আসামের খাবার শুরু হয় খার দিয়ে এবং শেষ হয় টেংগা দিয়ে। খাবার শেষে পান সুপারি খাওয়ার প্রচলন আছে।
বিহার
ডান|থাম্ব|পালকপনির বিহারের রন্ধনশৈলী খুবই সাধারণ। মধ্যবিত্তদের মধ্যে লবনযুক্ত গমের আটার পিঠার সাথে বাইগন ভর্তা (বেগুন ভর্তা) খুবই জনপ্রিয়। রোস্ট করা বেগুন ও টমেটো দিয়ে বেগুন ভর্তা করা হয়। গরম মশলার সাথে আলুদিয়ে ছাগলের মাংস মিট সালান খুবই জনপ্রিয়। ডালপুরি, বালুশাহী, মালপুয়া (মালপোয়া) ইত্যাদি বিহারি রসনার অংশ। ছট পুজোর সময় ঠেকুয়া বলে এক ধরনের মিষ্টি খাবার প্রস্তুত করা হয়।
চন্ডিগড়
পাঞ্জাব ও হরিয়ানার রাজধানী চন্ডিগড় উত্তর ভারতীয় রসনা সহ বিশ শতকের বহুজাতিক খাবারের চারণভূমি। এখানকার লোকেরা সকালের খাবারে পারান্থা, রুটি সবজি দিয়ে খেতে পছন্দ করে। শাসন দা শাগ, ডাল মাখানি, গোল গাপ্পা জনপ্রিয় খাবার।
ছত্তিশগড়
থাম্ব|রুটির সাথে বেগুন সবজি ও দই ছত্তিশগড় অঞ্চলের রন্ধনশৈলী স্বতন্ত্র এবং ভারতের অন্যান্য অঞ্চলের সংগে মিল খুঁজে পাওয়া যায় না। যদিও দেশের অন্যান্য অঞ্চলের মত এখানকার প্রধান খাদ্য ভাত। এখানকার লোকেরা মহুয়া ফুলের মদ, তালের রসের তাঁড়ি খেয়ে থাকে। বাস্তার অঞ্চলের উপজাতীদের মধ্যে মাশরুম, বাঁশের আচার, বাঁশের সব্জি খুবই জনপ্রিয়।
দাদরা ও নগর হাভেলি
স্থানীয় রন্ধনশৈলীর সংগে গুজরাতি রন্ধনশৈলীর মিল লক্ষ্য করা যায়। সব্জি এবং ডাল দিয়ে তৈরি উবাদিয়ু স্থানীয়ভাবে জনপ্রিয়। সাধারণ খাদ্যের মধ্যে আছে ভাত, রুটি, সব্জি, নদীর মাছ এবং কাঁকড়া ইত্যাদি। লোকেরা ঘিদুধ এবং চাটনি খেয়ে থাকে।
দামান এবং দিউ
দামান এবং দিউ - একটি কেন্দ্রশাসিত অঞ্চল, যা ভারতের মত গোয়া ছিলেন সাবেক ঔপনিবেশিক দখল থেকে পর্তুগাল. এর ফলে, উভয় স্থানীয় গুজরাতি খাদ্য এবং প্রথাগত ইতালীয় খাবার প্রচলিত আছে. একটি হচ্ছে উপকূলীয় অঞ্চলের সম্প্রদায়ের প্রধানত নির্ভরশীল সীফুড. সাধারণত rotli এবং চা নেয়া হয়, ব্রেকফাস্ট জন্য rotla এবং saak জন্য লাঞ্চ এবং chokha বরাবর saak এবং কারি নেয়া হয় ডিনার জন্য. কিছু থালা-বাসন প্রস্তুত উল্লসিত অনুষ্ঠান হল পুরী, lapsee, potaya, dudh-plagএবং dhakanu. যখন মদ নিষিদ্ধ করা হয়, পার্শ্ববর্তী রাষ্ট্র, গুজরাত, মদ্যপান করা হয়, সাধারণ দামান এবং দিউ. ভাল হিসাবে পরিচিত "পাব" গুজরাত. সব জনপ্রিয় ব্রান্ডের মদ সহজলভ্য হয়.
দিল্লি
ডান|থাম্ব|Rajma-[[চাল|chawal, curried লাল কিডনি মটরশুটি সঙ্গে steamed চাল]] দিল্লি মুঘল সাম্রাজ্যের রাজধানী ছিলো এবং এটা মুঘল রন্ধনশৈলীর জন্মভূমি। দিল্লীর পথপার্শ্বিক খাবার খুবই নামকরা। চাঁদনি চকের পরান্থা গলি পরাটার নামেই পরিচিতি লাভ করেছে। দিল্লীতে ভারতীয় উপমহাদেশের বিভিন্ন অঞ্চলের লোক এসে বসতি গড়েছে। তাই এখানকার খাবারে বিভিন্ন ঐতিহ্য সংযোজিত হয়েছে। এখানে পাঞ্জাবি সম্প্রদায়ের আধিক্যের কারণে পাঞ্জাবি কুইজিনের প্রভাব বেশি।   দিল্লী কুইজিন মূলত বিভিন্ন রন্ধনশৈলীর একটি মিশ্র প্রকাশ। কাবাব, কাচুড়ি, চাট, ভারতীয় মিষ্টি, কুলফি ইত্যাদি দিল্লীর স্বতন্ত্র বৈশিষ্ট্যে তৈরি করা হয় যা খুবই জনপ্রিয়।
গোয়া
ডান|থাম্ব|পোর্ক ভিন্দালু গোয়া অঞ্চলে গ্রীষ্মমণ্ডলীয় জলবায়ু বিদ্যমান। তাই এই অঞ্চলে মশলা আর স্বাদ হয় তীব্র। এখানকার খাবারে কোকুম ব্যবহার করা হয়। গোয়ার রন্ধনশৈলী মাছ ও মাংসভিত্তিক। প্রধান খাবার মাছ ভাত। ৪০০ বছর পর্তুগীজদের উপনিবেশ থাকায় গোয়া কুইজিনে পর্তুগিজ প্রভাব বিদ্যমান।  পর্তুগীজগণ এই অঞ্চলে পাউরুটি নিয়ে আসে যা এখনো সকালের নাস্তায় জনপ্রিয়। গোয়ার নিরামিষভোজন সমান জনপ্রিয়।
গুজরাত
ডান|থাম্ব|Khaman একটি জনপ্রিয় গুজরাতি জলখাবার. ডান|থাম্ব|সবজি Handva একটি সুস্বাদু গুজরাতি, ডিনার, থালা.
জম্মু ও কাশ্মীর
ডান|থাম্ব|রোগান জোশ একটি জনপ্রিয় কাশ্মীরি ডিশ.
ওড়িশা
থাম্ব|ওড়িয়া মাটন কারি (মাংস তরকারি).
আব্দুল গফুর ভূইয়া
আব্দুল গফুর ভূইয়া বাংলাদেশ জাতীয়তাবাদী দল এর রাজনীতিবিদ এবং কুমিল্লা-১১ এর সাবেক সংসদ সদস্য।
কর্মজীবন
ভূইয়া ২০০১ সালে কুমিল্লা-১১ থেকে বাংলাদেশ জাতীয়তাবাদী দল প্রার্থী হিসাবে সংসদে নির্বাচিত হয়েছিলেন। ২০০৬ সালের ১ নভেম্বর তার নেতাকর্মীরা তার রাজনৈতিক প্রতিদ্বন্দ্বীদের বিরুদ্ধে লড়াই করে এবং তার প্রতিদ্বন্দ্বী কামরুজ্জামানের বাড়ি পুড়িয়ে দেয়। লড়াইয়ে বাংলাদেশ ইসলামী ছাত্র শিবির এর স্থানীয় নেতা মোহাম্মদ শাহজাহান নিহত হয়েছেন । মাওলানা এসএম মহিউদ্দিন, নাঙ্গালকোট উপজেলায় শাহজাহানদের মৃত্যুর ঘটনায় ভুঁইয়া সহ ৫১ জনের বিরুদ্ধে একটি হত্যা মামলা দায়ের করেছিলেন । ২২ শে মে ২০০৭ সালে তাকে দুর্নীতির অভিযোগে আটক করা হয়েছিল।  ২০০৭ সালের ৪ মার্চ তাকে আদালত কারাগারে প্রেরণ করেন । তিনি একটি হত্যার অভিযোগে একাধিক অভিযোগের মুখোমুখি হয়েছিলেন ।  ১৬ ডিসেম্বর ২০১৮, তাকে  বাংলাদেশ হাইকোর্ট পাশ থেকে বাংলাদেশের গোয়েন্দা শাখা পুলিশ গ্রেপ্তার করেছিল ।
২০০৮ সালের ২১ ডিসেম্বর, বাংলাদেশ নির্বাচন কমিশন দু'বার প্রার্থীতা দায়েরের পরে ভূইয়ার প্রার্থিতা বাতিল করে, একজন স্বতন্ত্র প্রার্থী এবং আবার বাংলাদেশ জাতীয়তাবাদী দলের প্রার্থী হিসাবে । নির্বাচন কমিশন বাংলাদেশ জাতীয়তাবাদী দল প্রতীক ধানের শীষ স্বতন্ত্র প্রার্থী মোবাশ্বের আলম ভূঁইয়াকে দিয়েছিল। এরপরে  গফুর ভূঁইয়ার প্রতীক বরাদ্দ দিয়েছিল কিন্তু আদালতের রায় শেষে নির্বাচন কমিশনকে মোবাশ্বেরকে প্রতীক বরাদ্দের জন্য বলে এই সিদ্ধান্ত প্রত্যাহার করে ।
ভারতে সমকামিতা
ভারতে সমকামিতা বৈধ। সাম্প্রতিক বছরগুলিতে সমকামিতার প্রতি ভারতীয়দের মনোভাবে কিছু পরিবর্তন লক্ষিত হয়েছে। বিশেষত, ভারতের সংবাদমাধ্যম ও বলিউডে সমকামিতার প্রদর্শন ও আলোচনার পরিমাণ বৃদ্ধি পেয়েছে। ২০০৯ সালের ২ জুলাই, দিল্লি হাইকোর্টের একটি রায়ে স্পষ্টত জানানো হয়েছে প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না। এই রায়ে আরো বলা হয়েছে যে ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থী। ২০১৩ সালে পুনরায় সমকামিতাকে অবৈধ ঘোষণা করে ভারতের সুপ্রিম কোর্ট । ভারতীয় জনতা পার্টি (বিজেপি) সমকামিতাকে অপ্রাকৃতিক বলেছে। কিন্তু আবার তাদের আমলেই সমকামিতা আইনগতভাবে বৈধতা পায়।
ভারতে প্রথা ও রীতিনীতির ক্ষেত্রে ধর্মের ভূমিকা অপরিসীম। ভারতের বৃহত্তম ধর্ম হিন্দুধর্মের প্রধান ধর্মগ্রন্থগুলিতে সমকামিতার সুস্পষ্ট উল্লেখ না থাকলেও, ধর্মগ্রন্থের কোনো কোনো ব্যাখ্যাকে সমকামিতার বিরোধী মনে করা হয়। তবে ভারতের প্রধান ধর্মবিশ্বাসে সমকামিতার অবস্থান কোথায়, তা নিয়ে গবেষকদের মধ্যে দ্বিমত আছে। কেউ কেউ মনে করেন প্রাচীন হিন্দু সমাজে সমকামিতা শুধু প্রাসঙ্গিকই ছিল না, বরং তা গ্রহণীয়ও ছিল।
ভারতে সমকামিতার উপর থেকে অপরাধ আরোপত্ব অপনয়নে যেসকল সংস্থা প্রত্যক্ষ বা পরোক্ষভাবে সমর্থন করে সেগুলি হল ন্যাজ ফাউন্ডেশন (ভারত), জাতীয় এইডস নিয়ন্ত্রক সংস্থা, ভারতের আইন কমিশন, ভারতের স্বাস্থ্য ও পরিবারকল্যাণ মন্ত্রক, জাতীয় মানবাধিকার কমিশন, ও ভারতের পরিকল্পনা কমিশন। এই সকল সংস্থা স্ত্রী সমকামী (লেসবিয়ান), পুরুষ সমকামী (গে), উভকামী ও রূপান্তরকামী মানুষদের প্রতি সহিষ্ণুতা ও সামাজিক ঐক্যের কথা বলে। অন্যদিকে ভারত সেই সকল দেশের একটি যার অন্যতম সামাজিক বৈষিষ্ট্য হলেন তৃতীয় লিঙ্গের মানুষেরা।
সমকাম বিষয়ক আইন
২৩ ফেব্রুয়ারি ২০১২ তারিখে ভারতের সরকারের স্বরাষ্ট্র মন্ত্রণালয় থেকে বলা হয় যে ভারত সরকার সমকামকে বৈধ করার বিরুদ্ধে কারণ সমকাম ভারতের সমাজে অনৈতিক কাজ হিসেবে বিবেচিত। অবশ্য ২৮ ফেব্রুয়ারি ২০১২ কেন্দ্রীয় সরকার এমত সিদ্ধান্ত গ্রহণ করে যে, সমকামকে বৈধ ঘোষণা করে হলে কোনো আইনগত ব্যত্যয় হবে না। কিন্তু সুপ্রিম কোর্ট ২০১৩ সালের ১১ ডিসেম্বর হাই কোর্টের সিদ্ধান্ত এই বলে বাতিল করে দেয় যে এ বিষয়ে আইন প্রণয়ন করবে ভারতের সংসদ।
২ ফেব্রুয়ারি ২০১৬ সুপ্রিম কোর্ট স্বীয় সিদ্ধান্ত পুনর্বিবেচনার আবেদন গ্রহণ করে। ১০ জানুয়ারি ২০১৮ সুপ্রিম কোর্ট ভারতীয় দণ্ড বিধির ৩৭৭ ধারার বিধানাবলী পুন:পরীক্ষার সিদ্ধান্ত গ্রহণ করে।
৬ সেপ্টেম্বর ২০১৮ ভারতের প্রধান বিচারপতি দীপক মিশ্রের পৌরহিত্যে গঠিত পাঁচ সদস্য বিশিষ্ট সুপ্রিম কোর্টের কন্সটিটিউনাল বেঞ্চ এই রায় প্রদান করে যে অপ্রাকৃতিক যৌনসঙ্গমের আইনটি পুরুষ ও নারীসমকামী এবং ট্রান্সজেন্ডারদের জন্য প্রযোজ্য হবে না; তবে তা পারস্পরিক সম্মতির ভিত্তিতে, প্রাপ্তবয়স্কদের মধ্যে এবং অপ্রকাশ্যে হতে হবে। এর ফলে সমকামীদের মধ্যে পায়ূসঙ্গম ও সমরূপ যৌনাচার আইনি বৈধতা লাভ করলো। সুপ্রিম কোর্টের এই সিদ্ধান্তকে ঐতিহাসিক ও যুগান্তকারী বলে অভিহিত করা হয়েছে।
সমকাম বিষয়ে সামাজিক দৃষ্টিভঙ্গী
ভারত আয়তনে বিরাট একটি রাষ্ট্র এবং নানা জাতিগোষ্ঠীর সমবায়ে গঠিত। পরিব্যাপ্ত ভারতের সমাজে সমকাম অনৈতিক কর্ম হিসেবে বিবেচিত। সমকামকে ঘৃণ্য দৃষ্টিতে দেখা হয়। সমকামকে সমর্থন করে বা সমকামের বিষয়ে নির্লিপ্ত নাগরিকের সংখ্যা নগণ্য। সমকামীরা চিহ্নিত হয়ে পড়লে সমাজ তাদের হেয় দৃষ্টিতে দেখে। ভারতে সমকাম বিরোধিতা বা হোমোফোবিয়া প্রকট। একবিংশ শতাব্দীর প্রথম ভাগে অবস্থার কিছুটা পরিবর্তন হয়েছে: পত্র-পত্রিকা, টেলিভিশন ও চলচ্চিত্রে সমকাম ও সমকামিদের নিয়ে আলোচনা স্থান লাভ করছে।
জেলে ও জ্বিন
thumb| জেলে ও জিন আরব্য রজনীর শেহরাজাদে বর্ণিত দ্বিতীয়-স্তরের গল্প।
সংক্ষিপ্তসার
জিনি ব্যাখ্যা করেছিলেন যে তাঁর কারাবাসের প্রথম শত বছর ধরে তিনি সেই ব্যক্তিকে সমৃদ্ধ করার শপথ করেছিলেন যিনি তাকে চিরকাল মুক্তি দিবেন, কিন্তু কেউই তাকে মুক্তি দেয় নি। কারাদণ্ডের দ্বিতীয় শতাব্দীর জন্য, তিনি তার মুক্তিদাতাকে প্রচুর সম্পদ দান করার শপথ করেছিলেন, কিন্তু কেউই তাকে মুক্তি দেয় নি। অন্য শতাব্দীর পরে, তিনি যে ব্যক্তি তাকে মুক্তি দিবেন তার তিনটি ইচ্ছাপূরণ করার শপথ করেছিলেন, তবুও কেউ তা করেনি। চারশো বছরের কারাদণ্ডের পরে, জিন ক্ষিপ্ত হয়ে ওঠে এবং যে ব্যক্তি তাকে মুক্ত করবে তাকে মৃত্যুর পথ বাছাই করার শপথ করেছিলেন।
জেলে তার জীবনের জন্য মিনতি করে কিন্তু জিন তা মানেনি। জেলে জিনের সঙ্গে চালাকি করার সিদ্ধান্ত নিয়েছে। তিনি জিনকে জিজ্ঞাসা করলেন কীভাবে তিনি বোতলটিতে থাকতে পারেন। জিন প্রদর্শন করতে আগ্রহী হয়ে সঙ্কুচিত হয়ে নিজের দক্ষতা প্রদর্শনের জন্য নিজেকে বোতলে আবার প্রবেশ করাল। জেলে তাড়াতাড়ি ঢাকনাটি আবার চাপিয়ে দিয়ে সমুদ্রের দিকে ফেলে দেওয়ার হুমকি দেন। জিন জেলেকে অনুরোধ করেছিলেন, যিনি কেন তাকে বেঁচে থাকতে হবে তার উদাহরণ হিসাবে "দ্য উজির এবং সেজ দুবান " গল্পটি বলতে শুরু করেছিলেন।
এঞ্জেলা গোমেজ
এঞ্জেলা গোমেজ (জন্ম: জুলাই ১৬, ১৯৫২) একজন বাংলাদেশী সমাজসেবক যিনি বিশেষত নারী উন্নয়ন এবং নারী অধিকার আদায়ের জন্য কাজ করেন। তিনি সামাজিক উন্নয়নে নেতৃত্বদানের জন্য ১৯৯৯ সালে রেমন ম্যাগসেসাই পুরস্কার পান। এঞ্জেলা যশোর জেলায় বাঁচতে শেখা নামের সংগঠনের প্রধান। এই সংগঠনটি গ্রামের মহিলাদেরকে হস্তশিল্প, কৃষি, হাঁস-মুরগী পালন, গবাদিপশু পালন, মৌমাছি পালন, ইত্যাদি কাজের প্রশিক্ষণ প্রদান করে থাকে। প্রায় ৪০০ গ্রামের ২০,০০০ মহিলাকে এই সংগঠনটি সাহায্য করেছে। ২০০০ সালে তিনি জাতীয় পুরস্কারে ভূষিত হন।
জন্ম ও প্রাথমিক জীবন
এঞ্জেলা গোমেজের জন্ম ১৯৫২ সালের ১৬ জুলাই গাজীপুর জেলার কালীগঞ্জ থানার নাগরি ইউনিয়নের মাল্লা গ্রামে। ৯ ভাই বোনের মধ্যে তিনি সপ্তম। বাবা আগস্টিন গমেজ এবং মার নাম ইসাবেলা৷ ভূমিষ্ট হওয়ার পর এঞ্জেলার বাবা তার নাম দেন 'ফুল'। শিশু বয়সে সবাই আদর করে তাকে 'ফুল কুমারী' বলে ডাকতো। পরবর্তীতে তার নাম রাখা হয় কেলিসিতা (আনন্দদানকারী)। আর ভাল নাম রাখা হয় এঞ্জেলা (স্বর্গীয় দূত)। ১৯৮০ সালে এঞ্জেলার বাবা আগস্টিন গমেজ ও ১৯৯২ সালে মা ইসাবেলা মারা যান।
কর্মজীবন
মাত্র ১২ বছর বয়সে শিক্ষকতা পেশার সঙ্গে যুক্ত হয়ে এঞ্জেলা গোমেজের কমর্জীবন শুরু। গাজীপুরের মঠবাড়ি মিশন স্কুলে পঞ্চম শ্রেণীতে পড়ার সময় খ্রিস্টান পুরোহিত বার্কম্যান এঞ্জেলাকে একই স্কুলের খণ্ডকালীন শিক্ষক নিয়োগ করেন। মাসে ১০ টাকা বেতনে তার দায়িত্ব ছিল শিশুদেরকে পড়ানো। অষ্টম শ্রেণী উত্তীর্ণ হবার পর এঞ্জেলা যশোর সেক্রেট হার্ট মিশন স্কুলে খন্ডকালীন শিক্ষকতা শুরু করেন। ১৯৭৫ সাল পযর্ন্ত তিনি এ স্কুলে শিক্ষকতা করেছেন। ১৯৮১ সালে তার সংগঠন 'বাঁচতে শেখা'র যাত্রা শুরু হয়। সমাজকল্যাণ অফিস থেকে নিবন্ধন নিয়ে যশোর শহরের পুরাতন কসবা এলাকার ফাতেমা হাসপাতালের সামনে ঘর ভাড়া নিয়ে অস্থায়ী কার্যালয় খুলে জোরেসোরে কাজে মন দেন। হস্তশিল্পের কাজের মান উন্নয়নের জন্যে কাশিমপুর, পাগলাদহ, নূরপুর, খোলাডাঙায় ঘর নির্মাণ করেন৷ গ্রামের শত শত মহিলাকে তার কাজের সঙ্গে সম্পৃক্ত করে এগিয়ে যেতে থাকেন। নারী শিক্ষা, মানবাধিকার, হস্তশিল্প, নারী স্বার্থ ছাড়াও নারীর সাবলম্বীর জন্যে এঞ্জেলা ব্যাপক কর্মসূচী গ্রহণ করেন৷ হাজা-মজা পুকুরে মাছ চাষ, কৃষি কাজ করে তিনি বেশ কিছু গ্রামের আর্থ-সামাজিক অবস্থার পরিবর্তন ঘটান৷ এক সময় শুরু করেন 'ক্ষুদ্রঋণ' প্রকল্পের কাজ। ১৯৮৫ সালের দিকে ভাড়া বাড়ি থেকে তাকে বিতারিত হতে হয়। ১৯৮৬ সালে আরবপুর এলাকায় স্বল্পমূল্যে (বতর্মানে বাঁচতে শেখার প্রধান কার্যালয়) ১৭ বিঘা জমিসহ একটি পরিত্যক্ত ভবন কিস্তিতে ক্রয় করেন। নানা কাজের মাধ্যমে এখানকার জঙ্গল কেটে কৃষি কাজ শুরু করেন এঞ্জেলা গোমেজ ও তার দল। মজা পুকুর সংস্কার করে মাছ ছাড়েন। হস্তশিল্পের কাজ, আঁচার তৈরি, হাঁস-মুরগী গরু-ছাগলের খামার করে এঞ্জেলা আরবপুরের জমিটিকে একটি সমন্বিত কৃষি খামারে পরিণত করেন। ১৯৯২ সালের দিকে নরওয়ে এ্যাম্বাসীর আর্থিক সহায়তায় 'বাঁচতে শেখা'র প্রধান কার্যালয় নির্মাণ করা হয়৷ অফিস, প্রশিক্ষণ কেন্দ্র, ক্যাফেটেরিয়া, কাশরুম, একশোজন প্রশিক্ষণার্থী থাকার ঘর, লাইব্রেরি গড়ে তোলা হয় অত্যন্ত স্বল্প ব্যায়ে। বর্তমানে এঞ্জেলা গোমেজ এখান থেকেই ১০ লাখ উপকারীভোগীর জন্যে কাজ করে যাচ্ছেন৷ তিনিই 'বাঁচতে শেখা'র প্রতিষ্ঠাতা নির্বাহী পরিচালক। মূলত আয়বর্ধক কর্মকাণ্ডে দক্ষতা বৃদ্ধি, কুটিরশিল্প, শস্য উৎপাদন, হাঁস-মুরগি ও গবাদিপশু পালন, মাছ চাষ, মৌমাছি পালন, সিল্ক উৎপাদন প্রভৃতি কাজে ব্যাপৃত রেখেছেন ৪০০ গ্রামের নারীদের।
জন স্টোনস
জন স্টোনস (John Stones; জন্ম: ২৮ মে ১৯৯৪) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
২০১৩ সালে, স্টোনস ইংল্যান্ড অনূর্ধ্ব-১৯ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৪ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৬৬ ম্যাচে ৩টি গোল করেছেন।
প্রারম্ভিক জীবন
জন স্টোনস ১৯৯৪ সালের ২৮শে মে তারিখে ইংল্যান্ডের বার্নজলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্লাব ফুটবল
স্টোনস ২০১১ সালে বার্নজলি যোগদান করেছিলেন। ২০১২ সালের ১৭ই মার্চ তারিখে, বার্নজলির হয়ে তিনি অভিষেক করেছেন।
২০১৩ সালের ৩১শে জানুয়ারি তারিখে, স্টোনস ৩ মিলিয়ন ইউরোর বিনিময় বার্নজলি হতে এভার্টনে যোগদান করেছিলেন; এভার্টনের সাথে তিনি ৫ বছরের চুক্তি করেছিলেন। ১০ই ফেব্রুয়ারি তারিখে, ম্যানচেস্টার ইউনাইটেডর বিরুদ্ধে ম্যাচে তিনি এভার্টনের হয়ে অভিষেক করেছেন।
২০১৬ সালের ৯ই আগস্ট তারিখে, তৎকালীন সময়ে ফুটবল ইতিহাসের দ্বিতীয় সর্বোচ্চ দামি রক্ষণভাগের খেলোয়াড় হিসেবে ৪৭.৫ মিলিয়ন ইউরোর বিনিময় এভার্টন হতে ম্যানচেস্টার সিটিতে যোগদান করেছিলেন।   ম্যানচেস্টার সিটির সাথে তিনি ৬ বছরের চুক্তি করেছিলেন। ২০১৬–১৭ মৌসুমে ২৪ নম্বর জার্সি পরে ম্যানচেস্টার সিটির হয়ে খেলেছিলেন।
বাউহাউস
বাউহাউস ছিল জার্মানির একটি বহুমাত্রিক শিল্প বিষয়ক শিক্ষা প্রতিষ্ঠান। ১৯১৯ থেকে ১৯৩৩ পর্যন্ত বাউহাউস কার্যকর ছিল। এই প্রতিষ্ঠানটি চারুকলা, কারুকলা, স্থাপত্য, শিল্প-নকশা ইত্যাদি বিষয়ে শিক্ষা প্রদান করতো। শিল্প ও নকশা বিষয়ক শিক্ষা প্রদানে স্বকীয় বৈশিষ্ট্যময় ধারার কারণে বাউহাউস বিশ্বব্যাপী খ্যাতি লাভ করে।
ইতিহাস
জার্মানির ভাইমারে ভাল্টার গ্রোপিয়াস বাউহাউস প্রতিষ্ঠা করেন। জার্মান ভাষায় বাউহাউস অর্থ "বাড়ি নির্মাণ"। তবে বাউহাউস দ্বারা বুঝাতো "ইমারত নির্মাণবিষয়ক বিদ্যালয়"। তবে স্থাপত্য সম্পর্কিত নাম এবং প্রতিষ্ঠাতা একজন স্থপতি হওয়া সত্বেও প্রতিষ্ঠাকালীন সময়ে এতে কোন স্থাপত্য বিভাগ ছিল না। প্রতিষ্ঠানটি শুরুর সময়ে লক্ষ্য ছিল এতে শিল্প বিষয়ের সব শাখায় শিক্ষা প্রদান করা হবে, যার মধ্যে স্থাপত্যও পরে অন্তর্ভুক্ত হবে। পরবর্তিতে বাউহাউসের শিল্প বিষয়ক শিক্ষার ধারা ও শৈল্পিকতা বিশ্বের আধুনিক নকশা ও স্থাপত্য, শিল্প ও শিল্প-শিক্ষায় সুদূরপ্রসারী প্রভাব বিস্তার করে। সেই প্রজন্মের শিল্প, স্থাপত্য, লেখনী, মুদ্রণসহ ইত্যাদি ক্ষেত্র বাউহাউস ধারার সবিশেষ প্রভাব ধারণ করে।
পরিচালনা ও বিস্তৃতি
জার্মানির তিনটি শহরে বাউহাউস ছিল: ভাইমারে ১৯১৯ থেকে ১৯২৫, ডেসাউ-এ ১৯২৫ থেকে ১৯৩২ এবং বার্লিনে ১৯৩২ থেকে ১৯৩৩। তিনজন ভিন্ন ধারার স্থপতি-পরিচালকের অধীনে এই প্রতিষ্ঠানগুলো পরিচালিত হয়। ১৯১৯ থেকে ১৯২৫ পর্যন্ত ভাল্টার গ্রোপিয়াস, ১৯২৮ থেকে ১৯৩০ পর্যন্ত হান্স মায়ার এবং ১৯৩০ থেকে ১৯৩৩ পর্যন্ত লুডভিগ মিজ ফন ডিয়া রুহা বাউহাউসের পরিচালক ছিলেন। নাৎসি জার্মানির চাপের কারণে ১৯৩৩ সালের শেষাংশে বাউহাউস বন্ধ হয়ে যায়। নাৎসি জার্মানি ধারণা করেছিল যে বাউহাউসে কমিউনিজম বিষয়ক বুদ্ধিবৃত্তিক চর্চা হয়। বাউহাউস বন্ধ হলেও এর শিক্ষকরা বাউহাউসের বৈশিষ্ট্যময় ধারা বিভিন্নভাবে প্রচার ও প্রসার করতে থাকেন। তারা জার্মানি ছেড়ে বিশ্বের বিভিন্ন দেশ ও অঞ্চলে ছড়িয়ে পড়ে এবং সেসব স্থানে বাউহাউস ধারা প্রসারিত করেন।
তবে বাউহাউসের শিক্ষাপ্রদানের স্থান এবং শিক্ষা প্রদানকারী নেতৃস্থানীয় ব্যক্তিদের পরিবর্তন বাউহাউস-ধারার আঙ্গিক, কৌশল ও ধারণায় ক্রমাগত পরিবর্তন নিয়ে আসে। যেমন ভাইমার থেকে ডেসাউতে স্থানান্তরের ফলে মৃন্ময়শিল্পের দোকান বন্ধ হয়ে যায়। এটি বাউহাউসের আয়ের অন্যতম উৎস ছিল। ১৯৩০ সালে মিস ভন ডিয়া রুহা পরিচালক হলে তিনি একে সম্পূর্ণভাবে বেসরকারি প্রতিষ্ঠানে পরিণত করেন এবং হান্স মায়ারের সমর্থকদের বাউহাউসে যোগদানে নিষেধাজ্ঞা আরোপ করেন।
প্রভাব
বাউহাউস প্রাতিষ্ঠানিকভাবে বিলুপ্ত হলেও এর স্বতন্ত্র শিল্পধারা পশ্চিম ইউরোপ, যুক্তরাষ্ট্র, কানাডা, ইসরায়েলসহ বিভিন্ন পশ্চিমা দেশগুলোর শিল্প ও স্থাপত্য ক্ষেত্রে ব্যাপক প্রভাব বিস্তার করে। এর অন্যতম কারণ ছিল বাউহাউসের শিক্ষকগণ জার্মানি ছেড়ে বিভিন্ন দেশে ছড়িয়ে পড়ে সেসব স্থানে বাউহাউস ধারাস প্রচার ও প্রসার ঘটান।। ইসরায়েলের রাজধানী তেল আভিভে বাউহাউস ধারার প্রচুর স্থাপত্যকর্ম থাকায় ২০০৪ সালে ইউনেস্কো শহরটিকে বিশ্ব ঐতিহ্যবাহী স্থানের তালিকায় অন্তর্ভুক্ত করে। ১৯৩৩ সাল থেকে শুরু করে পরবর্তি কয়েক বছর ধরে তেল আভিভে প্রায় ৪,০০০ বাউহাউস ধারার ভবন নির্মিত হয়।
১৯২৮ সালে হাঙ্গেরীয় শিল্পী আলেক্সান্ডার বোর্টনিক বুদাপেস্টে একটি শিল্প-শিক্ষার বিদ্যালয় প্রতিষ্ঠা করে। এই প্রতিষ্ঠানটির শিল্প-ধারা বাউহাউসের হাঙ্গেরীয় সমতুল্য ছিল। পরবর্তিতে এই প্রতিষ্ঠানটিকে অনেকে বুদাপেস্ট বাউহাউস নামে পরিচিত করে তোলে। বোর্টনিক ব্যক্তিগতভাবে ১৯২৩ থেকে ১৯২৫ এর মাঝামাঝি সময়ে ভাল্টার গ্রোপিয়াসের সঙ্গে সাক্ষাৎ করেন।
বাউহাউসের শিক্ষক ভাল্টার গ্রোপিয়াস, মার্সেল ব্রয়ার এবং মোহলি-ন্যাগি ১৯৩০-এর দশকের মাঝামাঝিতে ব্রিটেনে একত্রিত হন এবং আইসোকন নামের একটি স্থাপত্য-নকশা প্রতিষ্ঠানে কাজ শুরু করেন। কিছুকালের মধ্যে দ্বিতীয় বিশ্বযুদ্ধের স্ফুলিঙ্গ ছড়িয়ে পড়তে শুরু করে। গ্রোপিয়াস হার্ভার্ড গ্র্যাজুয়েট স্কুল অব ডিজাইনে শিক্ষকতা শুরু করেন। তারা তিনজন একত্রে স্থাপত্য চর্চা শুরু করেন এবং বেশ কিছু কাজ করেন। নিউ কেনসিংটন, পেন্সিলভানিয়া এবং পিটসবার্গে তাদের কয়েকটি প্রকল্প নির্মিত হয়। ১৯২০ ও ১৯৩০ এর দশকে হার্ভার্ড স্কুল বিশেষ প্রভাবশালী ছিল। এই স্কুলের ছাত্র ফিলিপ জনসন, আই এম পাই, লরেন্স হালপ্রিন এবং পল রুডলফ বিশ্বের খ্যাতিমান স্থপতি হিসেবে সুনাম অর্জন করেন।
১৯৩০ এর শেষাংশে মিস ফন ডিয়া রুহা শিকাগোতে স্থানান্তরিত হন। তিনি শিকাগোর খ্যাতিমান স্থপতি ফিলিপ জনসনের পৃষ্ঠপোষকতা লাভ করেন। পরবর্তিতে মিস ফন ডিয়া রুহা স্থপতি হিসেবে বিশ্বব্যাপী খ্যাতি লাভ করেন। মোহলি-ন্যাগি শিকাগোতে স্থানান্তরিত হন এবং নিউ বাউহাউস প্রতিষ্ঠা করেন, যা পরবর্তিতে ইলিনয় ইন্সটিটিউট অব ডিজাইন-এ পরিণত হয়।
কলকাতায় বাউহাউস চিত্রপ্রদর্শনী
১৯২২ খ্রিস্টাব্দের ২২ ডিসেম্বর থেকে কলকাতায় জার্মানীর বাউহাউস দলের চিত্রপ্রদর্শনী অনুষ্ঠিত হয়। এতে রবীন্দ্রনাথ ঠাকুর এর উদ্যোগ ছিল: তিনি সে বছরই জামার্ণীর ভাইমার ভ্রমণ করেছিলেন এবং তখন বাউহস স্কুলের চিত্রীদের সঙ্গে পরিচয় ঘটে যার মধ্যে ছিলেন ভাল্টার গ্রোপিয়াস এবং পল ক্লী। কলকাতায় অনুষ্ঠিত চিত্রপ্রদর্শনীর আয়োজক ইন্ডিয়ান সোসাইটি অব অরিয়েন্টাল আর্ট। এ প্রদর্শনীতে যাদের চিত্র প্রদর্শিত হয়েছিল তারা হলেন লিওনেল ফেইনিয়ার (৩৫ টি শিল্পকর্ম), জোহানেস ইটেন (২৩টি শিল্পকর্ম), ওয়াসিলি কান্ডেনিস্কি (৪টি শিল্পকর্ম), পল ক্লী (৯ টি শিল্পকর্ম), জেরহার্ড মাকৃস (২০টি শিল্পকর্ম), গর্গ মুশে (৭টি শিল্পকর্ম), লথার শ্রেইরার (৭টি শিল্পকর্ম), সেটি কর্ণার (২টি শিল্পকর্ম) প্রমুখ।  এই সব ছবি কখনই ফেরত দেয়া হয়নি।
মুহাম্মদ গোলাম তাওয়াব
এয়ার ভাইস মার্শাল মুহাম্মদ গোলাম তাওয়াব (১ জুলাই ১৯৩০ - ২৩ ফেব্রুয়ারি ১৯৯৯) বাংলাদেশ বিমান বাহিনীর দ্বিতীয় প্রধান ছিলেন। জেনারেল জিয়াউর রহমানের সঙ্গে ১৯৭৫ থেকে ১৯৭৬ পর্যন্ত বাংলাদেশ বিমান বাহিনীর প্রধান হিসেবে দায়িত্ব পালন করেন। তখন বাংলাদেশ নৌবাহিনীর প্রধান  ছিলেন রিয়ার অ্যাডমিরাল এম এইচ খান।
জন্ম ও পারিবারিক জীবন
মুহাম্মদ গোলাম তাওয়াব ১ জুলাই ১৯৩৯ সালে ব্রিটিশ ভারতীতের কিশোরগঞ্জ (বর্তমান বাংলাদেশ) জন্মগ্রহণ করেন। জার্মান নাগরিক হেনরিয়েটার সাথে তার বিয়ে হয়েছিলো। তার দুই ছেলে ও এক মেয়ে।
বাংলাদেশ বিমানবাহিনী
দেশ স্বাধীনের পর ১৯৭৫ সালে তাকে এয়ার ভাইস মার্শাল পদে উন্নীত করে বাংলাদেশ বিমান বাহিনীর প্রধান পদে নিযুক্ত করা হয়। ১৫ আগস্ট ১৯৭৫ সালে শেখ মুজিবকে হত্যার পর শরীফুল হক (ডালিম)  এর সহযোগিতায় বীর প্রতীক এম হামিদুল্লাহ খানের পরামর্শে তাকে পশ্চিম জার্মানি থেকে দেশে আনা হয়। এ.কে খন্দকারকে সরিয়ে তাকে বিমান বাহিনী প্রধান করা হয়।
পাকিস্তান বিমানবাহিনী বাহিনী
সাবেক এয়ার ভাইস মার্শাল মুহাম্মদ গোলাম তাওয়াব ১৫ সেপ্টেম্বর ১৯৫১ সালে পিএএফ একাডেমি রিসালপুর থেকে স্নাতক হওয়ার পর পাইলট অফিসার হিসেবে পাকিস্তান বিমান বাহিনীতে কমিশন লাভ করেন। পাকিস্তান বিমান বাহিনীতে লিজেন্ডের মর্যাদা পান তিনি। ১৯৬৫ সালে ভারত-পাকিস্তান যুদ্ধে তার কৃতিত্বের জন্য তাকে সিতরাত-এ-জুর্‌রাত (পাকিস্তান ডিফেন্স ফোর্সের তৃতীয় সম্মানজনক পুরস্কার) দেওয়া হয়।
বগুড়া সেনানিবাসের অভ্যুত্থান
কর্ণেল ফারুক রহমানের ছত্রচ্ছায়ায় ১৯৭৬ সালের ৩০ এপ্রিল বগুড়া সেনানিবাসে একটি অভ্যুত্থান ঘটে। সেনা প্রধান জিয়াউর রহমান কঠোরহাতেই এই বিদ্রোহ দমন করেন। অভিযোগ ওঠে এয়ার ভাইস মার্শাল মুহাম্মদ গোলাম তাওয়াব অভ্যুত্থানে জড়িত। ১৯৭৭ সালে জোরপূর্বক অবসরে পাঠিয়ে দেশ ছাড়তে বাধ্য করা হয়।
মৃত্যু
বিমান বাহিনী থেকে অবসর গ্রহণের পর পশ্চিম জার্মানিতে ফিরে যান। মূত্রথলির ক্যান্সারে আক্রান্ত থেকে বেশ কয়েক বছর অসুস্থতার পর ২৩ ফেব্রুয়ারি ১৯৯৯ সালে মিউনিখে মারা যান।
আন্তর্জাতিক বিশ্ববিদ্যালয় (দ্ব্যর্থতা নিরসন)
আন্তর্জাতিক বিশ্ববিদ্যালয় দ্বারা বুঝানো হতে পারেঃ
আবু মুসলিম
আবু মুসলিম আব্দুর রহমান ইবনে মুসলিম আল-খুরাসানি বা বেহাজাদান পুর ভানদাদ হরমজদ (بهزادان پور ونداد هرمزد) জন্ম ৭১৮/১৯ অথবা ৭২৩/২৭, মৃত্যু ৭৫৫) ছিলেন আব্বাসীয় রাজবংশের অধীন একজন পারস্যিক  সেনাপতি, যিনি উমাইয়া রাজবংশের পতন ঘটানো আব্বাসীয় বিপ্লবে নেতৃত্ব দিয়েছিলেন।
উৎস এবং নাম
এনসাইক্লোপিডিয়া ইরানিকা অনুসারে, "তার মূল নাম এবং তার জন্ম সম্পর্কে উৎসগুলো পৃথক তথ্য দেয়। কেউ কেউ তাকে গার্ডার্স এবং বৌজর্গমেহারের বংশধর হিসাবে অভিহিত করেন এবং তাকে ইব্রাহিম বলে থাকেন; কেউ কেউ বলে তাঁর নাম বেহজাদান, ভেন্দাদ হর্মোজের পুত্র ; এবং অন্যরা তাকে আব্বাসীয়দের বা আলীয় দের সাথে সম্পর্কিত করে থাকে। এর সবগুলিই সন্দেহজনক"। তিনি সম্ভবত পারস্য বংশোদ্ভূত ছিলেন, এবং তিনি মারভে বা ইসফাহানের নিকটে জন্মগ্রহণ করেছিলেন। সঠিক তারিখটি অজানা, হয় ৭১৮/৯ বা ৭২৩/৭ এর কোনও সময়ে।
কিছু সূত্র মতে, তিনি বর্তমান আফগানিস্তানের সারে-পোল প্রদেশে একটি তাজিক পরিবারে জন্মগ্রহণ করেছিলেন।
খুরসানে শিয়া কর্মী ও মিশনারি কার্যক্রম
আবু মুসলিম কুফায় বেড়ে ওঠেন। সেখানে তিনি বনু ইজিল গোত্রের ক্রীতদাস ছিলেন এবং ঘোড়ার জিন তৈরী করতেন। এখানেই তিনি শিয়া মুসলিমদের সংস্পর্শে এসেছিলেন।
কুফা তৎকালীন ক্ষমতাসীন উমাইয়া রাজবংশের বিরুদ্ধে সামাজিক ও রাজনৈতিক অস্থিরতার কেন্দ্রবিন্দু ছিল, যার নীতিগুলি আরবদেরকে অ-আরবদের উপরে ইসলাম ধর্মে দীক্ষিত করার বিষয় সমর্থন করেছিল (মাওলালি) এবং তাই তারা সমতার ইসলামী প্রতিশ্রুতি লঙ্ঘন করেছিল বলে মনে করা হয়। উমাইয়া খলিফাদের বিলাসবহুল জীবনধারা এবং আলীয়দের উপর তাদের অত্যাচার পরহেজগারদের আরও বিরোধী করে তুলেছিল। মুহাম্মদের পরিবারের একজন সদস্য শিয়াদের শাসনের পক্ষে এটি সমর্থন করেছিলেন, যিনি, আল্লাহ -নির্দেশিত ইমাম বা মাহাদী হিসাবে কুরআন ও সুন্নাহ অনুসারে শাসন করবেন এবং প্রকৃত ইসলামী সরকার গঠন করবেন যা মুসলিম সম্প্রদায়ে ন্যায়বিচার ও শান্তি আনবে।
৭৩৭ খ্রিস্টাব্দে তিনি ঘালি ("চরমপন্থী, প্রচলিত ধর্মমতের বিরোধী) আল-মুগিরা ইবনে সা'ইদের অনুসারীদের মধ্যে লিপিবদ্ধ হন। এই ক্রিয়াকলাপগুলি তাকে কারাগারে প্রেরণ করে, সেখান থেকে মক্কা যাওয়ার পথে তৎকালীন অগ্রণী আব্বাসীয় মিশনারিদের (নাকীব)দ্বারা ৭৪১/২ খ্রিস্টাব্দে তিনি মুক্তি পেয়েছিলেন। আব্বাসীয় বংশের প্রধান ইব্রাহিম ইবনে মুহাম্মদের সাথে তাঁর পরিচয় হয়, যিনি ৭৪৫/৬ খ্রিস্টাব্দে তাকে খুরসানে মিশনারী প্রচেষ্টা পরিচালনার জন্য প্রেরণ করেছিলেন।
খুরসান এবং সাধারণভাবে খিলাফতের ইরানের পূর্ব অর্ধেক অংশ আব্বাসীয়দের মিশনারি কার্যক্রমের জন্য উর্বর জমির প্রস্তাব করেছিল। সিরিয়ার উমাইয়া মহানগর প্রদেশ থেকে অনেক দূরে, খুরসানের আলাদা পরিচয় ছিল। এটি একটি বিশাল আরব বসতি স্থাপনকারী সম্প্রদায়ের আবাস ছিল, যার ফলশ্রুতিতে বিপুল সংখ্যক দেশীয় ধর্মান্তরিত হওয়ার পাশাপাশি আরব ও ইরানিদের মধ্যে আন্তঃবাহ বিবাহ হয়েছিল। একটি সীমান্ত প্রদেশ হিসাবে যুদ্ধের সংস্পর্শে আসার কারণে স্থানীয় মুসলমানরা সামরিকভাবে অভিজ্ঞ হয়েছিল এবং সাধারণ লড়াইটি দামেস্কের কেন্দ্রিকীকরণের প্রবণতা এবং সিরিয়ার গভর্নরদের নিষেধাজ্ঞাগুলির প্রতি সাধারণ মতবিরোধ খুরসানের আরব ও আদি মুসলমানদের আরও সংহত করতে সাহায্য করেছিল। পরবর্তী বিবরণ অনুসারে, ইতিমধ্যে ৭১৮/৯ খ্রিস্টাব্দে আব্বাসীয়রা বারোজননাকীবকে প্রদেশে প্রেরণ করেছিল, তবে আধুনিক পন্ডিতরা এ জাতীয় দাবী সম্পর্কে সন্দেহ পোষণ করেছেন এবং দেখা যায় যে 7৪০ সালে জায়েদ ইবনে আলীর বিদ্রোহের ব্যর্থতার পরেই আব্বাসীয় মিশনারী আন্দোলন খুরসানে অগ্রসর হতে শুরু করে। ৭৪৫ সালে, খুরসানী কাহতবা ইবনে শাবিব আল-তা'ই, ইব্রাহিম ইবনে মুহাম্মদের প্রতি আনুগত্যের জন্য পশ্চিমে যাত্রা করেছিলেন এবং আবু মুসলিমকে নিয়ন্ত্রণ গ্রহণের জন্য পূর্বদিকে প্রেরণ করা হয়েছিল।
আবু মুসলিম যখন খুরসানে পৌঁছেছিলেন, তখন তৃতীয় ফিতনার কারণে চলমান উমাইয়া গৃহযুদ্ধের প্রভাবের কারণে প্রদেশটিতে অশান্তি দেখা দিয়েছিল, যা ইয়ামান ও কায়েস উপজাতি গোষ্ঠীর মধ্যে বিরোধকে পুনরায় প্রজ্জ্বলিত করেছিল: প্রদেশের অসংখ্য ইয়ামানি দীর্ঘকালীন গভর্নর নসর ইবনে সাইয়্যার এর বিরোধিতা করেছিল এবং তাদের প্রতিদ্বন্দ্বী জুডে আল-কিরমানিকে তার স্থান দেওয়ার চেষ্টা করেছিল। ৭৪৬ এর শেষের দিকে আল-কিরমানি, ইবনে সাইয়্যারের বিরুদ্ধে বিদ্রোহ করেন আর প্রাদেশিক রাজধানী মার্ভ থেকে তাকে তাড়িয়ে দেন।
আবু মুসলিম ও আব্বাসীয় বিপ্লব
তিনি ডিসেম্বর ৭৪৭ (অথবা জানুয়ারী ৭৪৮) এ উমাইয়া গভর্নর নসর ইবনে সাইয়্যার, সেইসাথে শায়বান আল-খারিজি, খারিজি খেলাফতের একজন উচ্চাকাঙ্ক্ষী ব্যক্তিকে পরাজিত করে মার্ভের কর্তৃত্ব নেন। তিনি কার্যত খোরাসানের রাজ্যপাল এবং ৭৪০ এর পরবর্তীতে বিহাফারিদের বিদ্রোহীদের পরাজিতকারী প্রধান হিসাবে খ্যাতি অর্জন করেন। আবু মুসলিম বিশুদ্ধবাদী মুসলমান এবং জুরোস্ট্রিয়ান উভয়ের কাছ থেকেই বিদ্রোহ দমনে সমর্থন পেয়েছিলেন। ৭৫০ খ্রিস্টাব্দে আবু মুসলিম আব্বাসীয় সেনাবাহিনীর নেতা হন এবং জাব যুদ্ধে উমাইয়াদের পরাজিত করেন।
খুরসানের বিধি ও মৃত্যু
আব্বাসীয় সরকার প্রতিষ্ঠার পরে আবু মুসলিম গভর্নর হিসাবে খুরাসানেই থেকে গেলেন। এই পদে তিনি ৭৫০/১ খ্রিস্টাব্দে বোখারা য় শরীক ইবনে শায়খ আল- মাহরির শিয়া বিদ্রোহকে দমন করেছিলেন এবং মধ্য এশিয়াতে মুসলিম বিজয়কে আরও এগিয়ে নিয়েছিলেন, আবু দাউদ খালিদ ইবনে ইব্রাহিমকে পূর্বদিকে প্রচারের জন্য প্রেরণ করেছিলেন।
বিপ্লব ও সামরিক দক্ষতায় তাঁর বীরত্বপূর্ণ ভূমিকা এবং শিয়া, সুন্নি, জরাথুস্ট্রয়ান, ইহুদি এবং খ্রিস্টানদের প্রতি তাঁর সম্মিলিত রাজনীতির কারণে তিনি জনগণের মধ্যে অত্যন্ত জনপ্রিয় হয়ে উঠেছিলেন। যদিও দেখা যায় যে আবু আল-আব্বাস আল-সাফাহ সাধারণভাবে তাঁর উপর ভরসা করেছিলেন, তিনি তার ক্ষমতা সম্পর্কে সতর্ক ছিলেন এবং ৭৫৪ খ্রিস্টাব্দে হজে যাওয়ার পথে ইরাক পৌঁছানোর সময় তাঁর কর্মচারীদের ৫০০ জন রেখেছিলেন। আবু-আল-আব্বাসের ভাই, আল-মনসুর (র। ৭৫৪-৭৭৫), আল-সাফাকে একাধিকবার পরামর্শ দিয়েছিলেন যে, আবু মুসলিমকে তার ক্রমবর্ধমান প্রভাব এবং জনপ্রিয়তার কারণে হত্যা করতে হবে। দেখে মনে হয় যে এই মনোভাবটি পারস্পরিক ছিল, আবু মুসলিম আরও ক্ষমতার জন্য উচ্চাকাঙ্ক্ষী এবং আল-মনসুরকে ঘৃণা করতে চেয়েছিলেন, মনে হচ্ছিল যে আল-মনসুর তার অবস্থানের জন্য আবু মুসলিমের কাছে ঋণী। যখন নতুন খলিফার চাচা আবদুল্লাহ ইবনে আলী বিদ্রোহ করেছিলেন, আল-মনসুর এই বিদ্রোহটি থামানোর জন্য আবু মুসলিমের কাছে অনুরোধ করেছিলেন, যা তিনি করেছিলেন এবং আবদুল্লাহকে তার বন্দী হিসাবে তার ভাগ্নের হাতে দেওয়া হয়েছিল। আবদুল্লাহকে চূড়ান্তভাবে ফাঁসি দেওয়া হয়েছিল।
সম্পর্কের দ্রুত অবনতি ঘটে যখন আল-মনসুর যুদ্ধের ছিনতাইকারীদের আবিষ্কার করার জন্য একজন চর প্রেরণ করেন এবং তারপরে আবু মুসলিমকে তার এলাকার বাইরে সিরিয়া ও মিশরে র গভর্নর নিযুক্ত করেন। আবু মুসলিম ও আল-মনসুরের মধ্যে ক্রমবর্ধমান সংলাপের পরে আবু মুসলিম আশঙ্কা করেছিলেন যে খলিফার উপস্থিতিতে তাকে হত্যা করা হবে। পরে তিনি তার মনোভাব পরিবর্তন করেছিলেন এবং অনুমিত অবাধ্যতার সংমিশ্রণে, আল-মনসুরের তাকে খুরসানের গভর্নর হিসাবে রাখার প্রতিশ্রুতি এবং তাঁর ঘনিষ্ঠদের কয়েকজনের আশ্বাসের কারণে উপস্থিত হওয়ার সিদ্ধান্ত নেন, যাদের মধ্যে কয়েকজনকে আল-মনসুর ঘুষ দিয়েছিলেন। তিনি ৭৫৫ খ্রিস্টাব্দে আল-মাদা'ইনে আল-মনসুরের সাথে দেখা করতে ইরাকে গিয়েছিলেন। আল-মনসুর আবু মুসলিমের বিরুদ্ধে তাঁর অভিযোগগুলি গণ্য করতে এগিয়ে গেলেন, যিনি খলিফাকে তাঁর সিংহাসনে বসানোর জন্য তাঁর প্রচেষ্টা স্মরণ করিয়ে দিয়েছিলেন। আবু মুসলিমের বিরুদ্ধেও জিন্ডিক বা ধর্মবিরোধী বলে অভিযোগ ছিল। আল-মনসুর তার পাঁচজন রক্ষীকে তার হত্যার জন্য একটি পোর্টিকোর পিছনে সিগন্যাল করেছিলেন। আবু মুসলিমের বিকৃত দেহটি টাইগ্রিস নদীতে ফেলে দেওয়া হয়েছিল, এবং তার কমান্ডারদের হত্যার দায় স্বীকার করতে ঘুষ দেওয়া হয়েছিল।
গুপ্ত-জরাথুস্ট্রবাদ
বেহফারিদের ধর্মবিরোধকে চূর্ণ করার ক্ষেত্রে তার সহায়তা সত্ত্বেও, আবু মুসলিমকে মধ্য পারস্যের সনাতন জরাথুস্ট্রর অনুকূল মনে করা যায় নি। জাণ্ড-ই ওহমান ইয়াসন এবং জারতোষত-নামা উভয়েই আবু মুসলিমকে তীব্র তিরস্কার করে।
উত্তরাধিকার
তাঁর খুন খুরসানের বাসিন্দারা ভালোভাবে নেয়নি এবং আল-মনসুরের নির্মম পদ্ধতি ব্যবহারের কারণে জনগণের মধ্যে ক্ষোভ ও বিদ্রোহ দেখা যায়। তিনি পারস্যের অনেকের কাছে কিংবদন্তীতুল্য ব্যক্তিত্ব হয়ে উঠেছিলেন এবং বেশ কয়েকজন ফারসি ধর্মবিদ্বেষী দাবি করেছিলেন যে তিনি মারা যাননি এবং ফিরে আসবেন বলে বিদ্রোহ শুরু করেছিল;  এতে ইসহাক আল-তুর্ক, নিশাপুরের জরাথুস্ট্রয়ান আলেম সুনপদ, কেসনাইট শিয়ার  আবু মুসলিমিয়া এবং খুরাসানের আল-মুকান্না অন্তর্ভুক্ত ছিল। এমনকি বাবাক ও তাঁর কাছ থেকে বংশোদ্ভূত বলে দাবি করেছিলেন।
মধ্য এশিয়া, ইরান এবং আফগানিস্তানে আবু মুসলিম এবং তাঁর উপাসনার রূপকথার বিভিন্ন রূপ রয়েছে। স্থানীয় ঐতিহ্যের উপর নির্ভর করে কিছু স্থানীয় সাধু আবু মুসলিমের সাথে একটি কাল্পনিক সংযোগের মাধ্যমে বৈধতা লাভ করেন।
বই
তাকে নিয়ে কমপক্ষে তিনটি মহাকাব্য রচিত হয়েছিল:
মাধ্যাকর্ষীয় তরঙ্গ
থাম্ব|180x180পিক্সেল|পৃষ্ঠ মাধ্যাকর্ষীয় তরঙ্গ, সমুদ্র তটে আছড়ে পরা ডান|থাম্ব|180x180পিক্সেল|Wave clouds over Theresa, Wisconsin, United States. ডান|থাম্ব|180x180পিক্সেল|Atmospheric gravity waves as seen from space.
প্রবাহী গতিবিদ্যায় মাধ্যাকর্ষীয় তরঙ্গ প্রবাহী মাধ্যমে অথবা দুটি মাধ্যমের সংযোগ স্থলে যখন মহাকর্ষীয় বল এবং সামদ্রিক ঢেউ পরস্পর সাম্যাবস্থায় আসতে চায়। এর একটি উদাহরণ হল সমুদ্র এবং আবহমণ্ডলের সংযোগ স্থল এবং এখান থেকেই সৃষ্টি হয় বায়ু তরঙ্গ।
তাল্লেয়ে যায়নাবিয়া
অবস্থান
এই এলাকাটি ইরাকের রাজধানী বাগদাদের ১০০ কিমি (৬২ মাইল) দক্ষিণ-পশ্চিমের কারবালা প্রদেশের রাজধানী কারবালায় অবস্থিত।
নামকরণ
ইসলামের শেষ নবী মুহাম্মদ-এর দোহিত্র ইমাম হোসাইন কারবালা প্রান্তরে মর্মান্তিকভাবে শাহাদাত বরণ করলে তার বোন সাইয়্যেদা যায়নাব এই টিলার উপর উঠে তার নানা নবী মুহাম্মদ-এর নিকট এই অমানবিক ঘটনার জন্য বিলাপ করে ফরিয়াদ জানান।             তখন থেকে এই টিলাটিকে 'তাল্লেয়ে যায়নাবিয়া' বলা হয়।
জারইতলা ইউনিয়ন
জারইতলা ইউনিয়ন বাংলদেশের ঢাকা বিভাগের কিশোরগঞ্জ জেলার নিকলী উপজেলার একটি ইউনিয়ন।
শিক্ষা
শিক্ষার হার :60%
শিক্ষা প্রতিষ্ঠান; 12 টা প্রাইমারি,, ২ টা মাধ্যমিক বিদ্যালয়
২০১৩–১৪ অস্ট্রেলিয়া ক্রিকেট দলের ভারত সফর
অস্ট্রেলিয়া জাতীয় ক্রিকেট দল ১০ অক্টোবর থেকে ২ নভেম্বর, ২০১৩ তারিখ পর্যন্ত ভারত সফর করে। সফরে দলটি ১টি টুয়েন্টি২০ আন্তর্জাতিক খেলাসহ ৭টি একদিনের আন্তর্জাতিক ক্রিকেট সিরিজে ভারতীয় দলের মোকাবেলা করে। পিঠের আঘাতপ্রাপ্তির জন্য অস্ট্রেলীয় ক্রিকেটার মাইকেল ক্লার্কের পরিবর্তে কলাম ফার্গুসন অংশগ্রহণ করেন। এছাড়া, দলের নেতৃত্বভার জর্জ বেইলি গ্রহণ করেন।
দ্বিতীয় একদিনের আন্তর্জাতিক খেলায় অস্ট্রেলিয়ার প্রথম পাঁচজন ব্যাটসম্যানই পঞ্চাশ বা তদূর্ধ্ব রান সংগ্রহ করেছেন যা একদিনের ক্রিকেট ইতিহাসে অন্য কোন দলই এ সক্ষমতা প্রদর্শন করতে পারেননি।
ম্যারিল্যান্ড রুট ৭৪৩
ম্যারিল্যান্ড রুট ৭৪৩ (এমডি-৭৪৩) যুক্তরাষ্ট্রের ম্যারিল্যান্ডে অবস্থিত একটি রাজ্য মহাসড়ক। রাস্তাটি এক মাইল (১.৬১কি.মি.) লম্বা। এমডি-৭৪৩ ফ্রস্টবার্গের এমডি-৩৬ থেকে একহার্ট এর ইউএস রুট ৪০ অল্টারনেট পর্যন্ত বিস্তৃত। প্রকৃতপক্ষে এমডি-৭৪৩ একহার্ট মাইনের ইউএস-৪০ এর অংশ। রাস্তাটি ১৯৫০ সালে তৈরী করা হয়, যখন কিনা ইউএস-৪০ কে বাইপাস হিসেবে ব্যবহার করা হতো।
রাস্তার বিবরণ
এমডি-৭৪৩ মূলত ফ্রস্টবার্গের এমডি-৩৬ থেকে আরম্ভ হয়, এবং ইউএস রুট-৪০ অল্টারনেট এ গিয়ে শেষ হয়। এটি একটি দুই-লেনের রাস্তা। রাস্তাটি একহার্ট মাইনের গ্র্রামের মধ্যদিয়ে পূর্ব দিকে চলমান। এমডি-৭৪৩ পার্কারবার্গ রোডের এমডি-৬৩৮ এ তীব্র বাঁক নিয়ে এর পূর্বপ্রান্তবিন্দু ইউএস রুট-৪০ অল্টারনেট এ গিয়ে সমাপ্ত হয়।
ইতিহাস
একহার্ট মাইনের জাতীয় মহাসড়ক হবার পূর্বে এমডি-৭৪৩ ছিল ইউএস-৪০ এর অংশবিশেষ। রাস্তাটি একমাত্র মহাসড়ক ছিল, যা কিনা ম্যারিল্যান্ড স্টেট রোডস্ কমিশন দ্বারা ১৯০৯ সালে সংস্কারের জন্য মনোনিত ছিল। রাস্তাটি ১৯১১ সাল নাগাদ পাঁকা সড়কে পরিনত হয়।  রাস্তাটি ১৯৫০ সালে তৈরী করা হয়,  যখন কিনা ইউএস-৪০ কে বাইপাস হিসেবে ব্যবহার করা হতো।  এমডি-৭৪৩ এর পশ্চিম প্রান্তবিন্দু ১৯৭২ সালের রাস্তা মতো এমডি-৩৬ এ গিয়ে শেষ হয়েছিল, যা কিনা ফ্রস্টবার্গে অবস্থিত। পুরো রাস্তাটি অ্যালিগানি কাউন্টিতে অবস্থিত।
মারিয়েতা দ্বীপপুঞ্জ
thumb|250px|মারিয়েতা দ্বীপপুঞ্জের একটি দ্বীপ মেক্সিকোর নায়ারিত উপকূল থেকে কয়েক মাইল দূরে সাগরের বুকে হঠাৎ করেই জেগে উঠেছে বেশ কয়েকটি পাথুরে দ্বীপ। জনশূন্য এসব দ্বীপ মেক্সিকানদের কাছে মারিয়েতা আইল্যান্ড নামেই পরিচিত। দ্বীপগুলোতে প্রতিবছর দূরদূরান্ত থেকে ছুটে আসেন অসংখ্য পর্যটক। যদিও জীববৈচিত্র্য ঠিক রাখতে দ্বীপগুলোতে মানুষের আবাস, মাছ ধরা ও শিকার করা নিষিদ্ধ করা হয়েছে।
গঠন
প্রায় গোলাকৃতির সৈকতটিকে ঘিরে রেখেছে পাহাড়ের খাঁজ। খাঁজগুলো বেশ কিছুদূর ওপরে উঠে হঠাৎ করেই শেষ হয়ে গেছে হুডখোলা ছাদের মতো। সেখান থেকে দেখা যায় নীল আকাশ। টলটলে স্ফটিকস্বচ্ছ জলরাশিতে পড়ে সেই আকাশের ছায়া। দ্বীপের পানিতে সাঁতরে বেড়ায় নানা সামুদ্রিক রংবেরঙের মাছ আর প্রাণী।
যোগদা সৎসঙ্গ পালপাড়া মহাবিদ্যালয়
যোগদা সৎসঙ্গ পালপাড়া মহাবিদ্যালয় হল পশ্চিমবঙ্গের পূর্ব মেদিনীপুর জেলার পালপাড়া গ্রামে অবস্থিত একটি স্নাতক লিবারাল আর্টস কলেজ। এই কলেজটি বিদ্যাসাগর বিশ্ববিদ্যালয় কর্তৃক অনুমোদিত। ১৯৮১ সালের আগে কলেজটি ছিল কলকাতা বিশ্ববিদ্যালয় কর্তৃক অনুমোদিত।
এই কলেজের বিভাগগুলি হল:
স্বীকৃতি
২০১২ সালে যোগদা সৎসঙ্গ পালপাড়া মহাবিদ্যালয়টি ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) কর্তৃক খ শ্রেণীর কলেজ হিসেবে পুনরায় স্বীকৃত হয়। এছাড়াও কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।
রিড ফাউন্ডেশন
পল্লী শিক্ষা ও উন্নয়ন (রিড) ফাউন্ডেশন উত্তর পাকিস্তানে অবস্থিত একটি অলাভজনক শিক্ষামূলক সংস্থা।
সমগ্র পাকিস্তানের ৩৯০ টি বিদ্যালয় নিয়ে গঠিত একটি শিক্ষামূলক সংগঠন। পাকিস্তানের শিয়ালকোট, ঝিলাম, গুজরাত, খড়িয়ান, আজাদ কাশ্মীর (সমস্ত জেলাগুলো), মরি, গিলগিত-বালতিস্তান, খাইবার পাখতুনখোয়া এবং ইসলামাবাদ / রাওয়ালপিন্ডির উপকণ্ঠে ফাউন্ডেশনের অধিভুক্ত শিক্ষাপ্রতিষ্ঠান রয়েছে। ফাউন্ডেশনে ৫৯৪৮ জন শিক্ষক রয়েছেন। ফাউন্ডেশনটি ১১৩৪১ জন এতিম সহ ১১২,০০৬ শিশুদের শিক্ষা প্রদান করছে।
ইতিহাস
১১৯৪ সালে পাকিস্তানে রিড ফাউন্ডেশনটি প্রতিষ্ঠিত হয়। শিক্ষার মাধ্যমে মানবিকতা জোরদার করতে ফাউন্ডেশনটি প্রতিষ্ঠিত হয়েছে। আজাদ জম্মু ও কাশ্মীরের বাঘ জেলায় রিয়ালা নামক একটি ছোট শহরে মাত্র একজন শিক্ষক ও ২৫ জন শিক্ষার্থীর একটি স্কুলের মাধ্যমে ফাউন্ডেশনটির যাত্রা শুরু হয়।